rejauldu/bengali-wikipedia huggingface dataset:
হিতেশ কুমারী (; জন্ম: ১৮ মার্চ ১৯৪২) উত্তরপ্রদেশের একজন অনগ্রসর নেতা। তিনি লোধি জাতির অন্তর্ভুক্ত। ১৯৮৫ সালে ভারতীয় জাতীয় কংগ্রেসের প্রতিনিধিত্ব করে তিনি বুলন্দশহর জেলার দেবাই নির্বাচনী এলাকা থেকে উত্তরপ্রদেশ বিধানসভার সদস্য নির্বাচিত হন। ১৯৮৮ সালে উত্তরপ্রদেশের মুখ্যমন্ত্রী এনডি তিওয়ারি তাকে জলসম্পদ মন্ত্রণালয়ের মন্ত্রী করেন। তিনি বুলন্দশহর জেলার দ্বিতীয় মহিলা বিধায়ক এবং জেলার প্রথম মহিলা মন্ত্রী ছিলেন। তিনি ভারতীয় কৃষি গবেষণা পরিষদের (কেন্দ্রীয় সরকার, কৃষি মন্ত্রণালয়) সদস্য নিযুক্ত হন। পরবর্তীতে তিনি ২০০৭ সালে সমাজবাদী পার্টিতে যোগ দেন। ২০১৫ সালে তিনি সমাজবাদী পার্টির মহিলা শাখার জাতীয় সাধারণ সম্পাদক নিযুক্ত হন। ২০২১ সালে জাতীয় সভাপতি অখিলেশ যাদব তাকে সমাজবাদী পার্টির প্রধান সংগঠনের জাতীয় সম্পাদক নিযুক্ত করেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:ভারতের রাজ্য মন্ত্রিপরিষদের নারী মন্ত্রী বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের রাজ্য মন্ত্রিপরিষদের মন্ত্রী বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯ বিষয়শ্রেণী:জীবিত ব্যক্তি
তুবা শাহী মসজিদ () () বাকুর মার্দাকান শহরে অবস্থিত। মসজিদটি আজারবাইজানের একটি স্থাপত্য স্মৃতিচিহ্ন এবং ধার্মিক স্থাপনা যার আদলে আজারবাইজানের উত্তর অঞ্চলের স্থাপত্যগুলো নির্মিত হয় ।  মসজিদটি ১৫ তম শতাব্দীতে নির্মিত হয় এবং এটি নির্মাণের নির্দেশকারী মহিলার সম্মানে তার নামে মসজিদটির নামকরণ করা হয়েছে।   এটির নির্মাণের সময়কালের (১৪৮১-১৪৮২) সত্যতা যাচাইের জন্য মসজিদে একটি শিলালিপি খোদাই করা হয়েছে। মসজিদে প্রবেশের নিকটে ছাদে যাওয়ার সর্পিল সিঁড়িতে আরও একটি শিলালিপি রয়েছে।  স্পষ্টতই, এই শিলালিপি গ্রামের আরও একটি প্রাচীন মসজিদের অংশস্বরূপ এবং এটি  হিজরির ৭৪ তম বছরের মহররমে (১৩৭২) নির্মাণের সময়কাল এবং সর্দার বাজির বাহ আদ-দান ক্রেতার নাম দেখা যায়।  মসজিদের নিকটে মধ্যযুগের চতুষ্কোণী দুর্গ ভবন অবস্থিত।    আরও দেখুন   ইউরোপের মসজিদের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আজারবাইজানের মসজিদ বিষয়শ্রেণী:বাকুর মসজিদ বিষয়শ্রেণী:১৫শ শতাব্দীর মসজিদ
আলেহান্দ্রো দোমিঙ্গেস রোমেরো (; জন্ম: ৩০ জুলাই ১৯৯৮; আলেক্স দোমিঙ্গেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব লাস পালমাস এবং স্পেন অনূর্ধ্ব-২১ দলের হয়ে একজন গোলরক্ষক হিসেবে খেলেন।  স্পেনীয় ফুটবল ক্লাব সাবাদেয়ের যুব পর্যায়ের হয়ে খেলার মাধ্যমে দোমিঙ্গেস ফুটবল জগতে প্রবেশ করেছেন এবং পরবর্তীকালে এস্পানিওল এবং দামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব সাবাদেয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সাবাদেয় বি-এর হয়ে তিনি ২ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি এস্পানিওল বি-এ যোগদান করেছেন। এস্পানিওল বি-এ ১ মৌসুম অতিবাহিত করার পর আলাবেস বি-এর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২২ ম্যাচে অংশগ্রহণ করেছেন। পরবর্তীকালে, তিনি লাস পালমাস বি-এর হয়ে খেলেছেন। ২০১৯–২০ মৌসুমে, তিনি লাস পালমাস বি হতে স্পেনীয় ক্লাব লাস পালমাসে যোগদান করেছেন।   প্রারম্ভিক জীবন  আলেহান্দ্রো দোমিঙ্গেস রোমেরো ১৯৯৮ সালের ৩০শে জুলাই তারিখে স্পেনের গ্রানুয়েসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দোমিঙ্গেস ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড় বিষয়শ্রেণী:দেপোর্তিভো আলাভেস বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:ইউনিয়ন দেপোর্তিভা লাস পালমাসের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:কাতালান ফুটবলার বিষয়শ্রেণী:ফুটবল ক্লাব দামের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:লিগ ১-এর খেলোয়াড় বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:সোসিয়েদাদ দেপোর্তিভা এইবারের খেলোয়াড় বিষয়শ্রেণী:গ্রানোয়ের্সের ফুটবলার
ডান|থাম্ব|300px|ঘূর্ণায়মান হীরকখণ্ডের আণবিক গঠন কাঠামো  অণুর ধর্ম, দুটি পরমাণুর মধ্যে ক্রিয়াশীল রাসায়নিক বন্ধন এবং আণবিক গতিবিদ্যা সম্পর্কিত অধ্যয়নই আণবিক পদার্থবিজ্ঞান। বিভিন্ন প্রকার বর্ণালিবীক্ষণ পদার্থবিজ্ঞানের এ শাখায় পরীক্ষামূলক কৌশল হিসেবে ব্যবহৃত হয়; উপরন্তু বিক্ষেপণও ব্যবহার করা হয়। পদার্থবিজ্ঞানের এ ক্ষেত্রটি পারমাণবিক পদার্থবিজ্ঞানের সাথে ওতপ্রোতভাবে জড়িত এবং তাত্ত্বিক রসায়ন, ভৌত রসায়ন ও রাসায়নিক পদার্থবিজ্ঞানের বিষয়বস্তুর সাথে এটি খুব ভালভাবেই মিলে যায়।  উপরন্তু পরমাণুতে যে ইলেক্ট্রনীয় উত্তেজিত অবস্থা বিরাজ করে সেই ক্ষেত্রে অণুসমূহ ঘূর্ণন ও কম্পন মোড প্রদর্শন করে এবং অণুসমূহের শক্তি স্তরগুলো কোয়ান্টায়িত অবস্থায় থাকে। দুটি ভিন্ন ঘূর্ণন অবস্থার মধ্যে ক্ষুদ্রতম শক্তি পার্থক্য বিদ্যমান যেখানে বিশুদ্ধ ঘূর্ণন বর্ণালীর পাল্লা তড়িৎচৌম্বক বর্ণালীর অবলোহিত অঞ্চলকে ছাড়িয়ে যায় (তরঙ্গদৈর্ঘ্য প্রায় 30 - 150 µm)। কম্পন বর্ণালীসমূহের পাল্লা অবলোহিত রশ্মির কাছাকাছি হয় (প্রায় ১ - ৫ µm), অপরদিকে ইলেকট্রনের পরিবৃত্তি ঘটিত বর্ণালীসমূহ মূলত দৃশ্যমান ও অতিবেগুনী অঞ্চলে হয়ে থাকে। কম্পন ও ঘূর্ণন বর্ণালীর পরিমাপ করে দুইটি নিউক্লিয়াসের মধ্যবর্তী দূরত্বের ন্যায় অণুর ধর্মাবলী নিখুঁতভাবে পরিমাপ করা যায়।  পারমাণবিক পদার্থবিজ্ঞানের ক্ষেত্রে যে অপরিহার্য পারমাণবিক অরবিটাল তত্ত্ব রয়েছে তাকে আণবিক অরবিটাল তত্ত্বে সম্প্রসারিত করা যায় – যা আণবিক পদার্থবিজ্ঞানের একটি গুরুত্বপূর্ণ দিক।   তথ্যসূত্র    উৎসপঞ্জি   Method of Experimental Physics (vol 3) - Moleculer Physics by L. Marton &  Claire Marton  ATOMIC, MOLECULAR AND OPTICAL PHYSICS: NEW RESEARCH by L.T. Chen ; Nova Science Publishers, Inc. New York    বিষয়শ্রেণী:পদার্থবিজ্ঞান বিষয়শ্রেণী:পারমাণবিক, আণবিক ও আলোকীয় পদার্থবিজ্ঞান
আলফ্রেড রাসেল ওয়ালেস (৮ই জানু‍য়ারি, ১৮২৩ - ৭ই নভেম্বর, ১৯১৩) ছিলেন বিখ্যাত ব্রিটিশ প্রকৃতিবিদ, অভিযাত্রিক, ভূগোলবিদ, নৃবিজ্ঞানী, ও জীববিজ্ঞানী। তিনি সবচেয়ে বিখ্যাত স্বাধীনভাবে "প্রাকৃতিক নির্বাচনের মাধ্যমে বিবর্তন" তত্ত্ব প্রণয়নের জন্য; এক্ষেত্রে তাঁকে চার্লস ডারউইনের সাথে যৌথভাবে স্বীকৃতি দেয়া হয়। ডারউইন ওয়ালেসের পূর্বেই প্রাকৃতিক নির্বাচনের বিষয়টি বুঝতে পেরেছিলেন, কিন্তু গুটিকয় বন্ধু ছাড়া কাউকে জানাননি; ওয়ালেসের প্রকাশনার পর তিনি দ্রুত তার বিখ্যাত অন দি অরিজিন অফ স্পিসিস বই প্রকাশ করেন। ওয়ালেস বিশ্বের বেশ কিছু স্থানে প্রকৃতি পর্যবেক্ষণের অনেক গুরুত্বপূর্ণ কাজ করেছেন; তার প্রথম গণ্তব্য ছিল আমাজন নদীর উপত্যকা। পরবর্তীতে যান মালয় দ্বীপপুঞ্জে, যেখানে তিনি এমন একটি বিভাজন রেখা আবিষ্কার করেন যা ইন্দোনেশীয় দ্বীপপুঞ্জকে দুই ভাগে ভাগ করে, এবং যার পূর্বের প্রাণীরা এশীয় ধরনের, আর পশ্চিমের প্রাণীরা অস্ট্রালেশীয় ধরনের। এই রেখাকে বর্তমানে ওয়ালেস রেখা বলা হয়।(বাকি অংশ পড়ুন...)
দ্য লাস্ট কিস ঢাকা থেকে নির্মিত প্রথম নির্বাক পূর্ণদৈর্ঘ্য চলচ্চিত্র। ইস্ট বেঙ্গল সিনেমাটোগ্রাফ কোম্পানির প্রযোজনায় অম্বুজপ্রসন্ন গুপ্ত নির্মাণ করেন নির্বাক পূর্ণদৈর্ঘ্য চলচ্চিত্র "দ্য লাস্ট কিস"। http://www.kalerkantho.com/?view=details&archiev=yes&arch_date=16-11-2010&feature=yes&type=gold&data=Book&pub_no=341&cat_id=3&menu_id=82&news_type_id=1&index=10   নির্মাণ কাল  ১৯২৭ সালের দিকে "দ্য লাস্ট কিস" -এর চিত্রগ্রহণ শুরু হয়।    চিত্রশিল্পী  নবাববাড়ির খাজা আজমল, খাজা আদিল, খাজা আকমল, খাজা নসরুল্লাহ, খাজা অজয়, খাজা আকিল, খাজা জহিরে, খাজা শাহেদ, শৈলেন রায় বা টোনা বাবু ছিলেন এই চলচ্চিত্রের অভিনেতা।    দৃশ্যধারণ  ঢাকা শহরের প্রাকৃতিক দৃশ্যসংবলিত দ্য লাস্ট কিস চলচ্চিত্রের দৃশ্যধারণ করা হয় মতিঝিল, দিলকুশা, শাহবাগ, নীলক্ষেত ও আজিমপুর বালিকা বিদ্যালয়ের কাছে নবাবদের বাগানে। এ ছবির চিত্রগ্রহণের কাজ শেষ হতে প্রায় এক বছর সময় লেগেছিল।   নায়ক ও নায়িকা  দ্য লাস্ট কিস ছবিতে নায়কের ভূমিকায় অভিনয় করেন ঢাকা নবাব পরিবারের সদস্য খাজা আজমল ও নায়িকার চরিত্রে অভিনয় করেন ললিতা বা লোলিটা বা বুড়ি। ললিতা ছিলেন বাদামতলী পতিতালয়ের একজন যৌনকর্মী। চারুবালা, দেববালা (দেবী) নামের আরও দুই যৌনকর্মী এতে অভিনয় করেন। হরিমতি নামে একজন অভিনেত্রীও এতে অভিনয় করেন। একবছর পর লোলিটা তার আগের পেশায় ফিরে যান।   কারিগরি ব্যবস্থাপনা  ঢাকায় চলিচ্চিত্রটির শুটিং হলেও প্রিন্ট ও প্রসেসিং হয় কলকাতায়। ১২ রিলের এই চলচ্চিত্রটি ১৯৩১ সালে  মুক্তি পায় ঢাকার মুকুল টকিজে (অধুনা আজাদ সিনেমা)। এর প্রিমিয়ার শো উদ্বোধন করেন ঢাকা বিশ্ববিদ্যালয়ের অধ্যাপক ও বিশিষ্ট ইতিহাসবিদ ড. রমেশচন্দ্র মজুমদার (১৮৮৮-১৯৮০)। পরে তিনি ঢাকা বিশ্ববিদ্যালয়ের উপাচার্য (১৯৩৬-১৯৪২) হিসেবে দায়িত্ব পালন করেন। রিলিজের সময় নির্বাক এ ছবি বাংলা, ইংরেজি ও উর্দু ভাষায় সাবটাইটেল করে দেওয়া হয়েছিল। প্রায় এক মাস এ ছবির প্রদর্শনী চলে।    তথ্যসূত্র   বিষয়শ্রেণী:১৯২৭-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:নির্বাক বাংলা চলচ্চিত্র বিষয়শ্রেণী:হারানো ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় নির্বাক চলচ্চিত্র বিষয়শ্রেণী:ঢাকার নবাব পরিবার
বসন্তপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।  ইতিহাস রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও বসন্তপুর  রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।  পরিষেবা বসন্তপুর রেলওয়ে স্টেশন দিয়ে রাজবাড়ী এক্সপ্রেস চলাচল করে।  তথ্যসূত্র  বিষয়শ্রেণী:রাজবাড়ী জেলার রেলওয়ে স্টেশন
ফিয়ারলিডার্স  একটি অভিনব চিয়ারলিডিং দল যা ২০১৩ সালে অস্ট্রিয়ার ভিয়েনায় প্রতিষ্ঠিত হয়।  চিয়ারলিডিং হলো খেলাধুলার মাঠে নৃত্য, স্লোগান ও কসরত প্রদর্শনের মাধ্যমে দলকে উজ্জীবিত ও দর্শকদের উৎসাহিত করার একটি দলগত নৃত্য পরিবেশনা। চিয়ারলিডিং দল মূলত নারীদের নিয়ে তৈরী হয় অথবা তাতে নারীদের আধিক্য থাকে কিন্তু  ফিয়ারলিডার্স ইউরোপের প্রথম চিয়ারলিডিং দল যা সম্পূর্ণ পুরুষদের নিয়ে গঠিত।  এই দলটি মূলত অস্ট্রিয়ার নারীদের রোলার ডার্বি  ম্যাচে চিয়ারলিডিং করার জন্য গঠিত হয়েছে। তাদের চিয়ারলিডিং -এর পোশাক অত্যন্ত ব্যতিক্রমধর্মী। এটি আশির দশকের বিশেষ কিচ  শৈলীতে তৈরি যাতে কমলা এবং ফিরোজা রঙের আধিক্য থাকে। পোশাকের সাথে তারা মাথায় ব্যান্ড পরেন এবং নিম্নাঙ্গে আঁটসাঁট শর্টস পরেন।  ফিয়ারলিডার্স মূলত ক্যালেন্ডার বিক্রির মাধ্যমে তাদের কার্যক্রমের জন্য অর্থ সংগ্রহ করে থাকে।  এরোলার ডার্বি ম্যাচে নৃত্য অনুষ্ঠান ছাড়াও তারা বিভিন্ন আন্তর্জাতিক অনুষ্ঠানেও অংশগ্রহণ করেছে।  তারা টেড সম্মেলনে অনুষ্ঠান করেছে  এবং ২০২৪ ইউরোগেমসের সমাপনী অনুষ্ঠানেও নৃত্য পরিবেশন করেছে।  এই দল শুধুমাত্র বিনোদনের জন্য পারফর্ম করে না, বরং তারা লিঙ্গধারণার প্রচলিত ধ্যানধারণাকে চ্যালেঞ্জ করে এবং পুরুষদের মধ্যে শিল্প ও ক্রীড়া প্রকাশের একটি বিকল্প পথ উন্মুক্ত করে। ফিয়ারলিডার্সের সদস্যরা রসিকতা, আত্মবিশ্বাস এবং নান্দনিক চেতনাকে একত্রে মিশিয়ে তাদের প্রতিটি পরিবেশনা দর্শকদের কাছে অনন্য করে তোলে। ইউরোপের ক্রীড়া ও সংস্কৃতির পরিসরে এই দলটি একটি সাহসী ও ইতিবাচক বার্তা বহন করে চলেছে, যা লিঙ্গ, পরিচয় এবং গ্রহণযোগ্যতার নতুন সংজ্ঞা নির্মাণে সহায়ক ভূমিকা রাখছে।   তথ্যসূত্র   বিষয়শ্রেণী:২০১৩-এ প্রতিষ্ঠিত বিষয়শ্রেণী:খেলা বিষয়শ্রেণী:চিত্তবিনোদন
হোমনা উপজেলা হচ্ছে বাংলাদেশের কুমিল্লা জেলার অন্তর্গত একটি উপজেলা।   নদ-নদী  হোমনার উল্লেখযোগ্য নদী হচ্ছে পুরনো তিতাস ও মেঘনা। একসময় কাঠালিয়া নদী ছিল খরস্রোতা কিন্তু বর্তমানে সেটি শান্ত। পুরনো তিতাস নদীর মাধ্যমে হোমনা ও বাঞ্ছারামপুর উপজেলা ভাগ হয়েছে। পুরনো তিতাসের দৈর্ঘ্য ১৩০ কিলোমিটার (১২২ মিটার)। এটি ব্রাহ্মণবাড়িয়ার বাঞ্ছারামপুর, হোমনা দিয়ে প্রবাহিত হয়ে শ্রীমদ্দি গ্রামের কাছে দিয়ে মিলেছে মেঘনায়। এক সময় এ নদীই ছিল হোমনা উপজেলার যোগাযোগের প্রধান মাধ্যম। বর্তমানেও পুরনো তিতাস নদীর মাধ্যমে একস্থান থেকে অন্যস্থানে মালামাল পার করা হয়। বর্তমানে এই নদীর পানি দ্বারা কৃষিকাজ করা হয়। অধিকন্তু এই নদীতে অনেক মাছ পাওয়া যায়।   অবস্থান ও আয়তন  হোমনা উপজেলার উত্তরে ব্রাহ্মণবাড়িয়া জেলার বাঞ্ছারামপুর উপজেলা, দক্ষিণে তিতাস উপজেলা, পূর্বে মুরাদনগর উপজেলা, পশ্চিমে মেঘনা নদী, মেঘনা উপজেলা ও নারায়ণগঞ্জ জেলার আড়াইহাজার উপজেলা।   প্রশাসনিক এলাকা  হোমনা উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হোমনা থানার আওতাধীন।  পৌরসভা:  হোমনা  ইউনিয়নসমূহ:  ১নং মাথাভাঙ্গা  ২নং ঘাগুটিয়া  ৩নং দুলালপুর  ৪নং চান্দেরচর  ৫নং আছাদপুর  ৬নং নিলখী  ৭নং ভাসানিয়া  ৮নং ঘারমোড়া  ৯নং জয়পুর    ইতিহাস  ১৯০৫ সালে দাউদকান্দি থানা বিভক্ত হয়ে হোমনা থানা গঠিত হয়। ১৯৮৪ সালে হোমনা থানা উপজেলায় উন্নীত হয়। ২০০১ সালে মেঘনা উপজেলা সৃষ্টির জন্য হোমনা উপজেলার ৪টি ইউনিয়ন (চালিভাঙ্গা, চন্দনপুর, মানিকারচর ও রাধানগর ইউনিয়ন) মেঘনা উপজেলার সাথে সংযুক্ত হয়। বর্তমানে ১টি পৌরসভা ও ৯টি ইউনিয়ন পরিষদের সমন্বয়ে হোমনা উপজেলা গঠিত।   জনসংখ্যার উপাত্ত   হোমনা উপজেলার মোট জনসংখ্যা ১,৯১,৪৪৯ যার মধ্যে পুরুষ ৯৮,০২৭; মহিলা ৯৩,৪২২; মুসলিম ১,৮০,৪৫৯; হিন্দু ১০,৯৬৫ এবং অন্যান্য ২৫।   শিক্ষা   হোমনা সরকারি ডিগ্রি কলেজ।  রঘুনাথপুর দারুস সুন্নাত নেছারিয়া ফাযিল মাদ্রাসা   তেভাগিয়া চারকুড়িয়া ইসলামিয়া দাখিল মাদ্রাসা * ঘনিয়ারচর উচ্চ বিদ্যালয়   উল্লেখযোগ্য ব্যক্তিত্ব   এম কে আনোয়ার - বাংলাদেশ সরকারের সাবেক মন্ত্রী।  সেলিমা আহমাদ - ব্যবসায়ী ও সংসদ সদস্য।  কামাল উদ্দিন আহাম্মদ - ষষ্ঠ উপাচার্য, শেরেবাংলা কৃষি বিশ্ববিদ্যালয় অধ্যাপক আব্দুল মজিদ - শিক্ষানুরাগী, রাজনীতিবিদ   জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৫০ কুমিল্লা-২তিতাস উপজেলা এবং হোমনা উপজেলাআব্দুল মজিদসতন্ত্র   আরও দেখুন   কুমিল্লা জেলা  চট্টগ্রাম বিভাগ  বাংলাদেশের উপজেলাসমূহ   তথ্যসূত্র    বহিঃসংযোগ     বিষয়শ্রেণী:কুমিল্লা জেলার উপজেলা বিষয়শ্রেণী:হোমনা উপজেলা
চন্দনা-বারাশিয়া নদী বাংলাদেশের দক্ষিণ-পশ্চিমাঞ্চলের রাজবাড়ী, গোপালগঞ্জ এবং ফরিদপুর জেলার একটি নদী। নদীটির দৈর্ঘ্য ১২৫ কিলোমিটার, গড় প্রস্থ ৪০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩২।  প্রবাহ  চন্দনা-বারাশিয়া নদীটি  রাজবাড়ী জেলার রাজবাড়ী সদর উপজেলার খানগঞ্জ ইউনিয়নে প্রবাহিত পদ্মা নদী থেকে উৎপত্তি লাভ করেছে। নদীটি সদর উপজেলা থেকে পাংশা উপজেলার পাংশা পৌরসভার মধ্যে দিয়ে ফরিদপুরের মধুখালী উপজেলা পর্যন্ত চন্দনা নামে পরিচিত এবং মধুখালী থেকে কাশিয়ানী উপজেলা  পর্যন্ত বারাশিয়া নামে পরিচিত। চন্দনা-বারাশিয়ার জলধারা গোপালগঞ্জ জেলার কাশিয়ানী উপজেলার কাশিয়ানী ইউনিয়নে মধুমতি নদীতে পতিত হয়েছে। উৎপত্তি স্থান হতে পাংশা উপজেলার ভেতর দিয়ে কালুখালি পর্যন্ত প্রায় ৩০ কিমি প্রবাহ একেবেকে প্রবাহিত হয়েছে। তারপর প্রায় সোজা দক্ষিণ দিকে ২০ কিমি প্রবাহিত হয়ে কুমারখালী ও মধুখালির মধ্যবর্তী আড়কান্দি গ্রামে বারাশিয়া নদীর সঙ্গে মিলিত হয় এখানে এই নদীর নাম চন্দনা-বারাশিয়া বা চন্দনা আড়কান্দি। চন্দনা ও বারাশিয়ার মিলিত স্রোত আরো দক্ষিণে বোয়ালমারী ও কাশিয়ানী উপজেলার মধ্য দিয়ে প্রবাহিত হয়ে ভাটিয়াপাড়া বাজারের উত্তর পাশে মসলন্দপুর গ্রামের মধুমতি নদীতে মিলিত হয়েছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৯৬।  অতীতে চন্দনার সাথে কুমার ও গড়াই নদীর সংযোগ ছিলো। কুমার ও গড়াই উভয়ই পদ্মার শাখা। বর্তমানে বন্যা নিয়ন্ত্রণ বাঁধ, নদীর গতিপথ পরিবর্তন, ভূমির বন্ধুরতার পরিবর্তন ইত্যাদির কারণে চন্দনার সাথে এদের সংযোগ বিচ্ছিন্ন হয়ে গেছে। ফরিদপুরের চিনিকলে আখ পরিবহনের জন্য শুকনো মৌসুমে চন্দনার কয়েকটি স্থানে বাঁধ দেয়া হয়। তখন এটি ক্ষুদ্র জলাভূমিতে পরিণত হয়।   তথ্যসূত্র   বিষয়শ্রেণী:গোপালগঞ্জ জেলার নদী বিষয়শ্রেণী:ফরিদপুর জেলার নদী বিষয়শ্রেণী:রাজবাড়ী জেলার নদী বিষয়শ্রেণী:মধুখালী উপজেলা বিষয়শ্রেণী:কাশিয়ানী উপজেলা বিষয়শ্রেণী:বাংলাদেশের নদী
জামালপুর কমিউটার (ট্রেন নাম্বার-৫১/৫২) বাংলাদেশ রেলওয়ের একটি যাত্রীবাহী ট্রেন। দেওয়ানগঞ্জ বাজার থেকে ঢাকা যাত্রাপথে জামালপুর জেলা, ময়মনসিংহ জেলা ও গাজীপুর জেলাকে সংযুক্ত করে।  যাত্রী জামালপুর কমিউটার বৃহত্তর ময়মনসিংহ বাসীর ঢাকা যাওয়ার একটি জনপ্রিয় ট্রেন। এই ট্রেনে প্রায় সবসময় যাত্রীচাপ থাকে।  রেলপথ জামালপুর কমিউটার নারায়ণগঞ্জ-বাহাদুরাবাদ ঘাট রেলপথে চলাচল করে।  যাত্রাপথ জামালপুর কমিউটার জামালপুর> ময়মনসিংহ> গাজীপুর> ঢাকা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।  স্টেশন তালিকা জামালপুর কমিউটার যেসকল রেলওয়ে স্টেশন দিয়ে চলাচল করে: দেওয়ানগঞ্জ রেলওয়ে স্টেশন মোশারফগঞ্জ রেলওয়ে স্টেশন ইসলামপুর বাজার রেলওয়ে স্টেশন দুরমুঠ রেলওয়ে স্টেশন মেলান্দহ বাজার রেলওয়ে স্টেশন জামালপুর কোর্ট রেলওয়ে স্টেশন জামালপুর বাজার রেলওয়ে স্টেশন নান্দিনা রেলওয়ে স্টেশন নরুন্দি রেলওয়ে স্টেশন পিয়ারপুর রেলওয়ে স্টেশন মশিউরনগর রেলওয়ে স্টেশন নিমতলী বাজার রেলওয়ে স্টেশন বিদ্যাগঞ্জ রেলওয়ে স্টেশন বাইগনবাড়ী রেলওয়ে স্টেশন ময়মনসিংহ রোড রেলওয়ে স্টেশন    ময়মনসিংহ জংশন রেলওয়ে স্টেশন কৃষি বিশ্ববিদ্যালয় রেলওয়ে স্টেশন সুতিয়াখালী রেলওয়ে স্টেশন ফাতেমানগর রেলওয়ে স্টেশন আহমদবাড়ী রেলওয়ে স্টেশন আউলিয়ানগর রেলওয়ে স্টেশন ধলা রেলওয়ে স্টেশন গফরগাঁও রেলওয়ে স্টেশন মশাখালি রেলওয়ে স্টেশন কাওরাইদ রেলওয়ে স্টেশন সাত খামাইর রেলওয়ে স্টেশন শ্রীপুর রেলওয়ে স্টেশন ইজ্জতপুর রেলওয়ে স্টেশন রাজেন্দ্রপুর রেলওয়ে স্টেশন ভাওয়াল গাজীপুর রেলওয়ে স্টেশন জয়দেবপুর রেলওয়ে স্টেশন ধীরাশ্রম রেলওয়ে স্টেশন টঙ্গী রেলওয়ে স্টেশন বিমানবন্দর রেলওয়ে স্টেশন ঢাকা ক্যান্টনমেন্ট রেলওয়ে স্টেশন বনানী রেলওয়ে স্টেশন তেজগাঁও রেলওয়ে স্টেশন কমলাপুর রেলওয়ে স্টেশন  সময়সূচি জামালপুর কমিউটার, ঢাকা ছাড়ে বিকাল ৩টা ৪০ মিনিটে, দেওয়ানগঞ্জ বাজার পৌঁছায় রাত ১০ টা ১০ মিনিটে। দেওয়ানগঞ্জ বাজার ছাড়ে ভোর ৫টায়, ঢাকা পৌঁছায় সকাল ১১টা ১০ মিনিটে।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:বাংলাদেশের কমিউটার ট্রেন
মাধব কন্দলী (; ) ১৪শ শতিকার অসমের কছাড়ী রাজসভার কবি ছিলেন। তিনি উত্তর ভারতে সর্বপ্রথম বাল্মিকি রচিত রামায়ণ অসমীয়া ভাষায় কথা রামায়ণ নামে অনুবাদ করেন। মহাপুরুষ শ্রীমন্ত শংকরদেব তাঁকে অপ্রমাদী কবি উপাধীতে বিভূষিত করেন।   জীবনকাল কছাড়ী রাজা মহামাণ্যিকের রাজধানীর স্থান বা রাজত্বের সময়ের কোন ঐতিহাসিক প্রমাণ পাওয়া যায় নাই। কিন্তু হেমচন্দ্র গোস্বামী, কনকলাল বরুয়া, বাণীকান্ত কাকতী ও বেণুধর শর্মার মত অনুযায়ী চতুর্থ শতকের মধ্যভাগে কছাড়ী রাজা মহামাণ্যিক নগাঁওয়ের কপিলী উপত্যকায় শাসন করেন। এই রাজার রাজসভায় প্রাক-শংকরি কবি মাধব কন্দলী কাব্য চর্চা করেন। মাধব কন্দলীর অপর নাম কবিরাজ কন্দলী। সম্ভবত তার কবিত্ব শক্তির জন্য তার এরুপ নামকরণ করা হয়েছে।  কাব্যকৃতি হিন্দু ধর্মে দিক্ষিত রাজা মহামাণ্যকের অনুরোধে মাধব কন্দলী বাল্মীকি রচিত রামায়ণ অসমীয়া ভাষায় অনুবাদ করেন। তার প্রায় ১০০বছর পর কৃত্তিবাসী রামায়ণ ও তুলসীদাস কর্তৃক রাম-চরিত-মানস রচিত হয়। মাধব কন্দলী সহজ ও সরল ভাষায় কাব্যটি রচনা করেন। এই কাব্যের বিবরনে অসমীয়া ভাষার প্রথম রূপ ও সেই সময়ের প্রচলিত রীতিনীতির আভাস পাওয়া যায়। ভাষার সরলতা ও কাব্যিক গুনের দিকে লক্ষ্য করে মাধব কন্দলী রচিত রামায়ণ কাব্যকে প্রাচীন অসমীয়া সাহিত্যের অন্যতম গুরুত্বপূর্ণ অবদান রূপে গন্য করা হয়।  রাজনৈতিক বিশৃঙ্খলার জন্য তার অনুবাদিত রামায়ণের দুইটি কাণ্ড হারিয়ে যায়।পরবর্তী সময়ে বৈষ্ণব ধর্মীয় মহাপুরুষ শ্রীমন্ত শঙ্করদেব ও শ্রীমন্ত মাধবদেব হারিয়ে যাওয়া কাণ্ডটি পুনরায় অনুবাদ করেন ও মূল কাব্যের সাথে সংযুক্ত করেন। একটি পৌরাণিক কাহিনীমতে অনন্ত কন্দলী নামক এক ব্যক্তি ভক্তিরসের আধারে রামায়ণের নতুন অনুবাদ করে মাধব কন্দলী অনুবাদিত রামায়ণকে লুপ্ত করার চেষ্টা করেন। মাধব কন্দলী স্বপ্নে শ্রীমন্ত শঙ্করদেবকে দেখা দেন ও কাব্যটি সংরক্ষণ করার অনুরোধ করেন। তারপর শ্রীমন্ত শংকরদেব তার শিষ্য মাধবদেবকে আদিকাণ্ড লেখার আদেশ করেন ও স্বয়ং নিজে উত্তরকাণ্ড রচনা করেন। কিন্তু মাধব কন্দলী কর্তৃক এই দুইটি কাণ্ড আগে রচনা করার কোন প্রমাণ পাওয়া যায় না।  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:রামায়ণের অনুবাদক বিষয়শ্রেণী:অসমীয়া ভাষার কবি বিষয়শ্রেণী:ভারতীয় পুরুষ কবি বিষয়শ্রেণী:আসামের কবি বিষয়শ্রেণী:১৪শ শতাব্দীর ভারতীয় কবি
আব্বাজান ২০০১ সালের বাংলাদেশি অপরাধ-নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যানারে প্রযোজনা করেছেন অভিনেতা মান্না, এটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, সাথী, রাজীব সহ আরও অনেকে। মান্না এই চলচ্চিত্রে অভিনয়ের জন্য মেরিল-প্রথম আলো পুরস্কার এর মনোনায়ন লাভ করেন এবং ২৩তম বাচসাস পুরস্কার অর্জন করেন।  চলচ্চিত্রটি ২০০১ সালে বাংলাদেশে মুক্তি পায়। মুক্তির পর ছবিটি বাণিজ্যিকভাবে সফল হয়।   কুশীলব   মান্না  সাথী  রাজীব  আহমেদ শরীফ  মিশা সওদাগর  নাজমুল হুসাইন  আসিফ ইকবাল  নাসরিন  খালেদা আক্তার কল্পনা  দুলারী  গোলাম হাবিবুর রহমান মধু  আজাহুরুল ইসলাম খান  রাশেদা চৌধুরী  কেয়া  কাবিলা  মেহেদী   সঙ্গীত  আব্বাজান চলচ্চিত্রের গান রচনা, সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন কনকচাঁপা, বিপাশা, মনির খান, বিপ্লব।  "আব্বাজান" - বিপ্লব  "ঈশ্বর আল্লাহ বিধাতা জানে" - মনির খান ও কনক চাঁপা  "তোমার মরণকালে" - কনক চাঁপা  "দুনিয়ার দুনিয়া" - বিপ্লব ও বিপাশা  "ছোটো ছোটো বাচ্চা ফেরেস্তা" - কনক চাঁপা   পুরস্কার ও মনোনয়ন  মেরিল-প্রথম আলো পুরস্কার   বছর মনোনীত বিভাগ ফলাফল  ২০০১ মান্না শ্রেষ্ঠ অভিনেতা   বাচসাস পুরস্কার   বছর মনোনীত বিভাগ ফলাফল  ২০০১ মান্নাশ্রেষ্ঠ অভিনেতা     উল্লেখ্য  আব্বাজান চিত্রনায়ক মান্না প্রযোজিত ৩য় চলচ্চিত্র।   পুনর্নির্মিত   মুস্তাফাফা ( ১৯৯৬)  (তামিল)  গোলাম-ই-মোস্তফা (১৯৯৭)  (হিন্দি) আব্বাজান (২০০১) (বাংলা)রহমত আলী (২০১০) (বাংলা) নেপোলিয়ন দুরাইস্যামি  নানা পাটেকর মান্নামিঠুন চক্রবর্তী  রঞ্জিতা  রবীণা টন্ডন সাথীঋতুপর্ণা সেনগুপ্ত সুর্য পরেশ রাওয়াল রাজীবরজতাব দত্ত   তথ্যসূত্র    বহিঃসংযোগ      বিষয়শ্রেণী:২০০১-এর চলচ্চিত্র বিষয়শ্রেণী:কাজী হায়াৎ পরিচালিত চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:বাপ্পী লাহিড়ীর সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র
নির্মা হল ভারতের গুজরাতের আহমেদাবাদ শহরে অবস্থিত কোম্পানিগুলির একটি গ্রুপ, যারা ডিটারজেন্ট, সাবান, সিমেন্ট, প্রসাধনী, লবণ, সোডা অ্যাশ, ল্যাব এবং ইনজেক্টেবল থেকে শুরু করে পণ্য তৈরি করে।কারসানভাই প্যাটেল, একজন উদ্যোক্তা এবং জনহিতৈষী, 1969 সালে এক ব্যক্তির অপারেশন হিসাবে নিরমা শুরু করেছিলেন।  বিষয়শ্রেণী:ভারতীয় মার্কা বিষয়শ্রেণী:ভারতের রাসায়নিক কোম্পানি বিষয়শ্রেণী:আহমেদাবাদ ভিত্তিক প্রস্তুতকারক কোম্পানি বিষয়শ্রেণী:লন্ড্রি ডিটারজেন্ট বিষয়শ্রেণী:১৯৬৯-এ প্রতিষ্ঠিত রাসায়নিক কোম্পানি বিষয়শ্রেণী:১৯৬৯-এ প্রতিষ্ঠিত প্রস্তুতকারক কোম্পানি বিষয়শ্রেণী:১৯৬৯-এ প্রতিষ্ঠিত ভারতীয় কোম্পানি
থাম্ব|কেরালার মালাবারে (উত্তর কেরালা) অস্পৃশ্য জনগণ (১৯০৬) অস্পৃশ্যতা নিম্নবর্ণের মানুষের উপর এক সামাজিক বিভেদ ও নিপীড়নের উপায়। এর প্রধান শিকার যারা ভৃত্য বা নিচু পেশায় নিয়োজিত ছিল। অস্পৃশ্যতা সাধারনত হিন্দু ধর্মের বর্ণভেদ পদ্ধতিতে লক্ষ্য করা যায়। বিংশ শতকের শুরুতে ভারতীয় উপমাহাদেশে অস্পৃশ্যতা জনগোষ্ঠীর সংখ্যা ১৬০ মিলিয়নের বেশি ছিল। বর্ণ হচ্ছে প্রাচীন হিন্দু সমাজে প্রচলিত একটি সামাজিক বিভাজন ব্যবস্থা, যার উৎপত্তি বেদ। সবচেয়ে প্রাচীন সাহিত্যসূত্র হিসাবে বেদই হচ্ছে সমাজের বর্ণ ব্যবস্থার উৎস। মূলত ব্রাহ্মণীয় দৃষ্টিভঙ্গির উপর প্রতিষ্ঠিত বর্ণ মতবাদ কোন একটি বিশেষ উপলক্ষে সৃষ্টি করা হয়েছিল যা কার্যত অপরিবর্তিত রয়ে যায়। জাতিগত বিশুদ্ধতা বজায় রাখাই হল বর্ণভেদ ধারণা মূল বিষয়। কর্ম অনুযায়ী মানব সমাজের সকল জাতিকে চারটি ভিন্ন ভিন্ন শ্রেণিতে ভাগ করা হয়েছে যথা- ব্রাহ্মণ, ক্ষত্রিয়, বৈশ্য ও শূদ্র। ঋগবেদের সূক্তের ভাষ্য অনুযায়ী স্বয়ং ব্রহ্মাই চারটি বর্ণের সৃষ্টিকারী। ব্রহ্মার মুখ থেকে ব্রাহ্মণগণ সৃষ্ট হয়েছেন যাদের কাজ পূজা অর্চনা ও ধর্মীয় শিক্ষাদান। বাহু থেকে সৃষ্ট হয়েছেন ক্ষত্রিয়গণ যাদের কাজ দেশরক্ষা ও রাজ্য পরিচালনা করা। ব্রহ্মার উরু থেকে সৃষ্টি করা হয়েছে বৈশ্যদের যাদের কাজ ব্যবসা-বাণিজ্য, গো-রক্ষা ও কৃষিকাজ। ব্রহ্মার পা থেকে সৃষ্টি করা হয়েছে শূদ্রদের যাদের কাজ বাকি তিন বর্ণের মানুষদের সেবা এবং কর্মে সহযোগিতা করা।/দৈনিক আমার দেশ ১৯ সেপ্টেম্বর ২০১৩ এই চার বর্ণের বাইরে আরো একটি বর্ণ আছে। এই পঞ্চম ভাগটি হল অস্পৃশ্য। যদিও বৈদিক যুগে এই বর্ণ ব্যবস্থা সম্পূর্ণরূপে মানুষের কর্ম-গুণের উপর ভিত্তি করতো। ভারতীয় সংবিধানের মৌলিক অধিকার পরিচ্ছেদের ১৭ নং ধারায় অস্পৃশ্যতা কে নিষিদ্ধ ও অপরাধজনক ধরা হলেও বর্তমান ভারতের বহু অঞ্চলে তথাকথিত উচ্চবর্ণের মানুষের দ্বারা অবহেলা অব্যাহত রয়েছে।   তথ্যসূত্র   বিষয়শ্রেণী:বৈষম্য বিষয়শ্রেণী:সামাজিক দর্শন  en:Untouchable (social system)
আনা ভাসিলিভনা গুরোভা (; জন্ম ২৯ এপ্রিল, ১৯৮১) একজন রুশ স্প্রিন্ট অ্যাথলেট। তিনি ২০১০ ইউরোপীয় অ্যাথলেটিক্স চ্যাম্পিয়নশিপে ১০০ মিটারে ষষ্ঠ স্থানে ছিলেন  ডোপটেস্টে মেথাইলটেস্টোস্টেরন ধরা পরার পরে তিনি আগস্ট ২০১১ থেকে ২০১৩ পর্যন্ত খেলা থেকে দুই বছরের নিষেধাজ্ঞা পেয়েছিলেন।   আন্তর্জাতিক প্রতিযোগিতা  ২০১০ইউরোপীয় চ্যাম্পিয়নশিপবার্সেলোনা, স্পেন৬ষ্ঠ১০০ মি১১.৩৬   আরো দেখুন    মল্লক্রীড়ায় ডোপিং মামলার তালিকা   তথ্যসূত্র     বিষয়শ্রেণী:মল্লক্রীড়ায় ডোপিং মামলা বিষয়শ্রেণী:রুশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:রুশ নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ডোপিং মামলায় রুশ ক্রীড়াবিদ বিষয়শ্রেণী:২১শ শতাব্দীর রুশ নারী